Προκριματικά Παγκοσμίου Κυπέλλου Ποδοσφαίρου 2010 (ΟΥΕΦΑ)

Στην προκριματική φάση του παγκοσμίου κυπέλλου 2010 για την Ευρώπη (UEFA) συμμετείχαν 53 ομάδες που διεκδίκησαν 13 θέσεις στα τελικά. Τα προκριματικά άρχισαν τον Αύγουστο του 2008, μετά το Euro 2008, και ολοκληρώθηκαν το Νοέμβριο 2009. Για πρώτη φορά στα προκριματικά συμμετείχε το Μαυροβούνιο σαν ανεξάρτητο κράτος αφού προηγουμένως συμμετείχε μαζί με τη Σερβία.

 Οι 53 ομάδες χωρίστηκαν σε 9 ομίλους (οι 8 θα έχουν 6 ομάδες και ο 9ος 5). Οι νικητές των ομίλων περνάνε αυτόματα στα τελικά, ενώ οι 8 καλύτεροι δεύτεροι (ως προς τους βαθμούς που συγκέντρωσαν και σε περίπτωση ισοβαθμίας τη διαφορά γκολ, μετρώντας μόνο τους αγώνες ενάντια στον 1ο, 3ο, 4ο και 5ο κάθε ομίλου, για ισορροπία μεταξύ των 6μελών και του 5μελή ομίλου) αγωνίζονται μεταξύ τους σε εντός και εκτός έδρας παιχνίδια και ο νικητής περνάει στα τελικά. Πριν τη διαδικασία της κλήρωσης οι ομάδες χωρίστηκαν σε γκρουπ δυναμικότητας με βάση τη βαθμολογία που έχουν στον ειδικό πίνακα της FIFA. Λόγω του ότι η κλήρωση έγινε στις 23 Νοεμβρίου χρησιμοποιήθηκε η βαθμολογία που δημοσιεύθηκε στις αρχές Νοεμβρίου Η κλήρωση της Τουρκίας και της Αρμενίας στον ίδιο όμιλο συνέπεσε με μια περίοδο προσέγγισης των δύο χωρών σε διπλωματικό επίπεδο. Ο πρόεδρος της Τουρκίας Αμπντουλάχ Γκιουλ μετέβη στην Αρμενία για να παρακολουθήσει τον αγώνα των δύο ομάδων και ο πρόεδρος της Αρμενίας Σερζ Σαρκισιάν ανταπέδωσε την επίσκεψη. Στο διάστημα μεταξύ των δύο αγώνων, στις 10 Οκτωβρίου 2009, οι δύο χώρες υπέγραψαν διπλωματική συμφωνία. Οι 9 ομάδες που τερμάτισαν πρώτες στους ομίλους τους προκρίθηκαν στην τελική φάση του Παγκόσμιου Κυπέλλου. Οι 8 από τις 9 ομάδες που τερμάτισαν δεύτερες αγωνίστηκαν σε αγώνες μπαράζ για να προκύψουν οι υπόλοιπες 4 θέσεις που δικαιούται η ΟΥΕΦΑ. Στην κατάταξη αυτών των ομάδων με βάση τα αποτελέσματά τους απέναντι στις πέντε πρώτες ομάδες του ομίλου τελευταία ήταν η Νορβηγία, η οποία και αποκλείστηκε από τα μπαράζ. Οι υπόλοιπες 8 χωρίστηκαν σε δύο γκρουπ δυναμικότητας με βάση την τρέχουσα κατάταξη της ΦΙΦΑ (σε παρένθεση στον παρακάτω πίνακα). Από αυτά τα γκρουπ προέκυψαν τα ζευγάρια των αγώνων μπαράζ με κλήρωση που έγινε στη Ζυρίχη στις 19 Οκτωβρίου. Σε ξεχωριστή κλήρωση καθορίστηκε η έδρα του πρώτου και δεύτερου αγώνα. Η απόφαση της ΦΙΦΑ να χρησιμοποιήσει γκρουπ δυναμικότητας για την κλήρωση προκάλεσε αντιδράσεις στην Ιρλανδία, καθώς στην αρχή της προκριματικής φάσης η ΦΙΦΑ είχε αφήσει να εννοηθεί ότι θα γίνει ελεύθερη κλήρωση ανάμεσα στις 8 ομάδες. Παίκτες της εθνικής Ιρλανδίας καθώς και ο προπονητής Τζιοβάνι Τραπατόνι εξέφρασαν την άποψη ότι το σύστημα είναι άδικο και σχεδιάστηκε για να ευνοήσει τις δυνατότερες ομάδες. Στον παρακάτω πίνακα Ομάδα 1 είναι η ομάδα που έπαιξε τον πρώτο αγώνα εντός έδρας, ενώ με έντονη γραφή σημειώνεται η ομάδα που προκρίθηκε. Η Γαλλία εξασφάλισε την πρόκριση έναντι της Ιρλανδίας στην παράταση του δεύτερου αγώνα με γκολ που σημείωσε ο Νικολά Ανελκά μετά από πάσα του Τιερί Ανρί, ο οποίος όμως χρησιμοποίησε το χέρι για να ελέγξει τη μπάλα χωρίς να τον αντιληφθεί ο διαιτητής. Η Ιρλανδία ζήτησε την επανάληψη του αγώνα, κάτι που η ΦΙΦΑ αρνήθηκε καθώς δεν προβλέπεται από τον κανονισμό. Το γεγονός πήρε μεγάλες διαστάσεις, έγινε αντικείμενο συζήτησης σε σύνοδο κορυφής μεταξύ του Γάλλου πρωθυπουργού Νικολά Σαρκοζί και του Ιρλανδού ομολόγου του Μπράιαν Κόουεν, ενώ ο γαλλικός τύπος θεώρησε ατιμωτικό τον τρόπο πρόκρισης της εθνικής Γαλλίας. Συνολικά σημειώθηκαν 725 τέρματα σε 268 αγώνες (συμπεριλαμβανομένων των μπαράζ), κατά μέσο όρο 2,71 τέρματα ανά αγώνα. 10 γκολ Φάνης Γκέκας9 γκολ Έντιν Τζέκο Γουέιν Ρούνεϊ7 γκολ Μίροσλαβ Κλόζε Νταβίδ Βίγια6 γκολ Μαρκ Γιάνκο Γουέσλι Σονκ Λούκας Ποντόλσκι Ρόμπι Κιν Ελιανίβ Μπάρντα Έμπι Σμολάρεκ Στάνισλαβ Σέστακ Αντρέι Σεβτσένκο Παγκόσμιο Κύπελλο Ποδοσφαίρου 2010 Προκριματικά Παγκοσμίου Κυπέλλου Ποδοσφαίρου 2010 Η σελίδα της ΦΙΦΑ για τα προκριματικά του παγκοσμίου κυπέλλου 2010 στην Ευρώπη Αρχειοθετήθηκε 2007-11-20 στο Wayback Machine.